******

***ОТЧЕТ ЗА ДЕЙНОСТТА НА НАРОДНО ЧИТАЛИЩЕ***

***„ЗНАНИЕ 1906 г.”- с. Черни Осъм през 2022г.***

***През 2022 година читалищното настоятелство и съставът му е както следва: Албена Донева Попадиева – председател и членове Мариана Атанасова, Недка Топалова, Николай Спасов и Николина Ковачева. Членовете на проверителната комисия са: Марин Сираков, Мария Попска и Весела Сиракова.***

***През 2022г. броят на щатния персонал към НЧ „Знание 1906г.” се състои от 2- ма души:***

***Изпълняващ длъжността секретар е Мариана Атанасова Атанасова, а изпълняващ длъжността библиотекар е Мая Владимирова Съева. Сградата на читалището е изцяло общинска собственост. То се помещава в нея с договор за безвъзмездно ползване за срок от 10 години, подписан през 2022 г.***

***Броят на читалищните членове, внесли членски внос за 2022 г. е общо 54 души, като двама от тях са нови. Членовете, неплатили членски внос за предходната година, автоматично се изключват съгласно Устава на читалището.***

***КУЛТУРНО-МАСОВИ И ПРОСВЕТНИ ДЕЙНОСТИ***

***Първото мероприятие, което се организира всяка година е поднасянето на венци пред барелефа на Васил Левски, по повод годишнина от гибелта му.149 години от обесването на Апостола/ То винаги е съвместно със СУ „ Васил Левски” – Черни Осъм, Кметството и Пенсионерския клуб –Черни Осъм.***

***01.03.2022 година***

***Ден на самодееца и Баба Марта. Като самодейци в читалището, решихме тази година освен традиционните мартеници за раздаване на жителите от селото да направим и по-специални такива, за продажба. Доста хора си закупиха, а средствата ще бъдат използвани, като собствен приход за участието ни в някой бъдещ проект.***

***03.03.2022 г.***

***В навечерието на Националния празник на България – на 02.03.2022 г.по обед, въпреки ниската температура навън, доста хора излязоха на площада. Ученици и учители от СУ „Васил Левски”, служителите на Природонаучен музей, Кметство Черни Осъм, пенсионерския клуб и децата от детската градина поднесохме венци пред паметника на архм. хаджи Макарий. Отново г-н Иван Мутафов разказа за Руско-Турската освободителна война, за пребиваването на В.Левски в Троянския манастир, както и за архм.хаджи Макарий, който е предвождал руски войски през централен балкан.***

***06.03.2022 г .***

***Сирни Заговезни. Отново се събрахме на площада около големия огън, който беше запален от кметът г-н Марин Сираков.Под звуците на хубава народна музика се завиха кръшни хора. Възрастни и деца въртяха уругльовиците около огъня за да пречистят душите си, да изпълнят с мир сърцата си за да посрещнат Възкръсналия Христос. За здраве и късмет по-смелите прескочиха и огъня.***

***16.04.2022 г.***

***И тази година, вдъхновени от традицията и подкрепени от дейците на нашето читалище , девойките зарадваха черноосъмските домакинства със своите песни, младост и усмивки. Ако някоя къща е останала непосетена, моля Ви, не се сърдете! Лазарките са малко и не е възможно физически да посетят всеки дом.***

***20.04.2022 г.***

***На тази дата през 2022 година проведохме годишното общо-отчетно събрание. На него избрахме нов член на настоятелството, направихме промени по членски внос и читателски такси.***

***11.05.22г.***

***Денят на библиотекаря.***

***Библиотекарите са душата на едно от важните огнища на просветата и културата, на знанието, въображението и идеите. Те се грижат за книгите, подреждат ги, но и много по-важно - въвеждат ни в техния свят, ориентират ни в него. Особено значимо е първото влизане на детето в библиотеката, отношението, което то получава от библиотекаря към себе си и своя интерес към книгата. Това е отношение за цял живот. На този ден организирахме среща с колегите от другите читалищни библиотеки. Срещата проведохме тук в с.Черни Осъм. Разведохме ги в нашето читалище, разгледаха библиотеката ни, говорихме си за работата и обменяхме опит.***

***19.05.2022г.***

***Поетична вечер в залата с поетесата Алина Стоянова от гр. Ловеч и пиарът на рег.библио. „Беню Цонев” – гр.Ловеч. Те представиха книгата на г-жа Стоянова - „Катедрала за птици”***

***23.05.2022г.***

***По случай 24.05., направихме среща с децата от детската градина, като им прожектирахме кратко филмче за народните будители и за братята Кирил и Методий.***

***08.06.2022 г.***

***От началото на месец юни започнахме летните занимания с деца в библиотеката. Първото от тях беше работа с пирограф. След това, рисуване върху стъкло, изработване на различни предмети и сувенири с природни материали, тъкане на детски станове, ръкоделия, и много други занимания.***

***18.06.2022 г.***

***На тази дата проведохме за четвърти път празника „Чукан боб с коприва” В него участваха състави от различни краища на България. Гостуваха ни и част от гайдарите на най- многобройния гайдарски състав „101 каба гайди” гр. Смолян.***

***24.06.2022 г.***

***По покана на Природонаучният музей в село Черни Осъм, отбелязахме заедно празника Еньовден в двора на музеят.***

***29.06.2022г.***

***Петровден отново в двора на музея. Качамак /приготвен от нас/, ябълки и музика за гостите и посетителите на селото.***

***09.08.2022г.***

***Театър в лятното кино. Гостуваха ни ТШ „Нюанси” от град Троян с представлението „Шоуто на импровизатора”. Присъстваха около 60 човека***

***11.08.2022г.***

***Литературна вечер с писателя Нидал Алгафри, който представи два от романите си.Срещата беше много интересна и ползотворна. Научихме за живота му, къде е живял и учил, с какво се е занимавал и много други лични истории.***

***26.08.2022г.***

***През тази седмица започнахме освежаване на стените в библиотеката. Пребоядисахме старата ламперия в бял цвят. Помещението стана много по- светло, по-уютно и приятно за работа. Работихме и по проекта към обществения форум Троян, за освежаване на тротоарната площ пред библиотеката.***

* ***пирографиране на дървената къщичка за книги.***
* ***сглобяване на пейката***
* ***транспорт на кашпи за цветя***
* ***почистване на тротоарната площ и подготовката й за нова настилка***
* ***извозване на старите тротоарни плочи***

***23.09.2022г.***

***Участие на читалището в дефилето за празника на сливата в гр.Троян.***

***26.09.2022г.***

***По случай международния ден на възрастните хора01.10., в тук в тази зала се проведе литературна среща с писателката Димка Буюклииска-Найденова от гр. Ловеч. Въпреки преклонната й възраст /93г./ срещата беше много увлекателна и интересна. Тук искаме да кажем и това, че тя беше наш гост по предложение на г.жа Добринка Кънъкова - председател на пенсионерски клуб с. Черни Осъм.***

***Тук е момента да ви благодарим г-жо Кънъкова, благодарим ви че ни се отзовавате на всички мероприятия, благодарим ви, че оповестявате хората от вашите обкръжения, тези които по-рядко излизат и които нямат достъп до социалните мрежи. Надяваме се, че и за напред ще продължим да работим заедно както до сега.***

***08.10.2022г.***

***Участие на ТС при НЧ”Знание 1906г.” в програмата за 100-годишния юбилей на КООП „Обнова”.***

***Читалищното настоятелство изказва голяма благодарност към кооперацията, тъй като тя е един от главните спонсори на нашата институция.***

***26.10.2022г.***

***Димитровден – съвместно екипа Природонаучен музей, отбелязахме празника в читалищната зала. Прожектирахме стария български филм „Шарен свят” от сборника „Диви разкази” на Николай Хайтов.***

***01.11.2022г.***

***Денят на народните будители. Отново с екипа на музея организирахме малка изложба на будителите от с. Черни Осъм. Прожектирахме филма за Черни Осъм, също така бяхме подготвили и едно късометражно филмче с децата от селото. Всеки който не го е гледал може да го намери на фб страницата ни. Костваше ни много за да съберем всичката информация и детайли, основно използвахме такива от книгата за селото, от Пепа и Радю,а с Ели Качаунова не веднъж оставахме и до 7 часа за да работим. Тук искам да отбележа, че на мероприятието бяхме поканили страшно много хора. Бяхме разлепили обяви, бяхме пуснали и в пощенски кутии, във фб задължително. Да, присъстваха около 35 човека, които пак не са толкова малко, но някак си е обидно да се стараеш толкова много, а на събитията да няма публика и то на такъв празник.***

***19.11.2023г.***

***Ден посветен на 95 години от рождението на Дочо Нешков. В навечерието на този ден се събрахме за да почетем някой есета от книгата му. Аз, Мая, Марин Сираков и Ели Качаунова прочетохме по едно, след което се включи и Пепа Волова. Много интересна вечер, с вълнение гостите на мероприятието ни разказваха спомени за Дочо Нешков. Късния следобед на този ден получихме и запис с филм за него и вечерта го изгледахме.***

***30.11.2023г.***

***Андреевден или Мечкинден - Поканихме децата от детската градина / поне те са ни сигурни за публика/ присъстваха и няколко възрастни човека. Сигурно знаете, че Ели Качаунова освен, че е биолог по професия, тя е работила доста години в Музейко и е страхотен педагог и аниматор. Привлече вниманието на децата с една артикулационна и кинетична приказка за мечките. Беше много забавно, а възрастните които присъстваха им се радваха от сърце.***

***Още преди последните три мероприятия бяхме започнали да подготвяме както ние го наричаме „Коледен кът за фотосесии” или обособено място с декори за снимки. Всеки който изяви желание беше „добре дошъл” да запечата своите коледни моменти със семейството и приятелите си. Отваряхме и извънредно в съботите и неделите, в зависимост как беше удобно за потребителите.***

***На 25.12.2022 г. Дядо Коледа посети домовете на тези, които бяха заявили предварително, че желаят това да се случи.***

***Въпреки трудностите измина още една година в която се опитахме да запазим българският дух и традиции и да надграждаме постигнатото.***

***Не бива да подминаваме истината, че през последните години, читалищната дейност донякъде се измества от различните медии, интернет, но тя ще продължи да съществува защото хората имат нужда от нея. Една многовековна нация като нашата, българската, е способна да оцелее през годините, само ако съумее да съхрани духа , ценностите и идеалите си.***